*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Նիկոլյա Մինասյան** (ֆր.՝ Nicolas Minassian, փետրվարի 28, 1973(1973-02-28), Մարսել), հայկական ծագումով ֆրանսիացի ավտոմրցարշավորդ, *Le Mans* մրցաշարերի բազմակի մրցանակակիր, ֆրանսիական *Ֆորմուլա 3*-ի 1995 թվականի և բրիտանական Ֆորմուլա 3-ի 1997 թվականի ավտոմրցարշավների մրցանակակիր։

Կենսագրություն
--------------

Նիկոլյա Մինասյանը ծնվել է 1973 թվականի փետրվարի 28-ին ֆրանսիական Մարսել քաղաքում։ Մի քանի տարի հաճախել է կարտինգի մարզախմբակի պարապմունքների։ Քսան տարեկան հասակում՝ 1993 թվականին սկսել է իր կարիերան ավտոսպորտում։ Այդ տարի նա, մասնակցելով Ֆրանսիայի *Formula Renault* ավտոմրցարշավին, դարձել է փոխչեմպիոն։ 1995 թվականին պատվավոր երկրորդ տեղն է զբաղեցրել Ֆրանսիայի Ֆորմուլա-3 ավտոմրցարշավում։ 1997 թվականին ֆրանսիական *Promatecme* թիմի կազմում հանդես գալով բրիտանական համանման մրցարշավում, շատ մոտ է եղել հաղթողի կոչումը նվաճելուն, բայց վերջին րոպեներին ձեռքից բաց է թողել հաղթանակի հնարավորությունը և բավարարվել երկրորդ տեղը գրավելով։ Նա իր ուժերը փորձել է նաև *Ֆորմուլա-1*-ի մրցումներում, բայց վնասվածքներ է ստացել։ Այդուհանդերձ, դրսևորելով կամք, տոկունություն ու համառություն, շարունակել է հանդես գալ ավտոարշավորդների մրցումներում և նորանոր հաջողություններ գրանցել։

1998 թվականին Մինասյանը կարողացել է նվաճել ևս մեկ ցանկալի մրցանակ՝ մասնակցելով հեղինակավոր *Ֆորմուլա 3000* միջազգային մրցաշարին։ Վնասվածքները շարունակել են հետապնդել նրան, բայց աննկուն մարզիկը տեղի չի տվել, չի հանձնվել և նույնիսկ վնասվածքով՝ մասնակցել է մրցարշավների, այս անգամ արդեն՝ *Kid Jensen Racing* ոչ մեծ թիմի կազմում։ 1999 թվականին նա առաջնության եզրափակիչում զբաղեցրել է հինգերորդ տեղը, իսկ *Սիլվերսթոունի մրցարշավ*ն ավարտել հաղթողների շարքում։ 
2000 թվականին նրան հրավիրել են բրիտանական հեղինակավոր *Super Nova* թիմ, որի կազմում երեք անգամ նվաճել է հաղթողի տիտղոսը։ 

Nicolas Minassian sur la Peugeot 908 HDi FAP lors des 24 Heures du Mans 2008.
2003 թվականից Նիկոլյա Մինասյանը փոխել է իր կողմնորոշումը ավտոսպորտում և սկսել է հանդես գալ ոչ թե արագության, այլ տոկունության ավտոարշավներում։ Նա համարվում է ներկայումս գործող լավագույն պրոտո-դրայվերներից մեկը։ Բրիտանական *Creation* թիմի կազմում Նիկոլյան մի քանի փայլուն ելույթներ է ունեցել՝ մասնակցելով *24 heures du Mans* (Մանի 24 ժամ) ավտոարշավներին։ Հաջողություններ է գրանցել նաև *Pescarolo Sport* թիմի կազմում։

2007-ից մինչև 2012 թվականը ներառյալ նա պաշտոնապես համարվել է *Peugeot 908*-ի ավտոմրցարշավորդը և այդ ընթացքում յոթ հաղթանակներ է տարել *Լե Ման*ի, Մոնցի-1000 կիլոմետր, *Կատալոնիա-1000 կիլոմետր* և այլ ավտոարշավներում, այդ թվում՝ Բահրեյնի վեց ժամ տևողությամբ ավտոարշավում։ Անվանի մարզիկը հաջողությամբ մասնակցել է նաև *FIA World Endurance Championship*-ին։

Ֆորմուլա 3000-ի արդյունքներ
---------------------------

| Տարեթիվը | Թիմը | Ամրաշրջանակը | Շարժիչը | GP disputés | Pole positions | Հաղթանակները | Վատագույն շրջանն. | Հարթակները | Միավորները | Գրաված տեղը |
| --- | --- | --- | --- | --- | --- | --- | --- | --- | --- | --- |
| 1998 | **West Competition** | Lola T96/50 | Zytek | 11 | 0 | 0 | 0 | 0 | 5 | 13 |
| 1999 | **Kid Jensen Racing** | Lola T96/50 | Zytek | 10 | 1 | 1 | 0 | 3 | 20 | 6 |
| 2000 | **Super Nova Racing** | Lola T99/50 | Zytek | 10 | 0 | 3 | 0 | 5 | 45 | 2 |
| 2003 | **Brand Motorsport** | Lola B2/50 | Zytek | 1 | 0 | 0 | 0 | 0 | 0 | n.c |

(հաղթանակներ նաև Silverstone-ում՝ 1999 թ. Imola-ում, Magny-Cours-ում և Spielberg-ում՝ 2000 թ.)

24 heures du Mans-ի արդյունքներ
-------------------------------

| Տարին | Մեքենան | Թիմը | Թիմակիցները | Արդյունքը |
| --- | --- | --- | --- | --- |
| 1994 | Alpa LM-Ford | Roland Bassaler | Պատրիիկ Բուրդե / Օլիվե Կուվրոր | Abandon |
| 2000 | Reynard 2KQ LM-Mopar | Team Oreca | Ժան Ֆիլիպ Բելոկ / Յանիք Դալմաս | Abandon |
| 2002 | Dallara SP1-Judd | Team Oreca | Ֆրանկ Մոնտանի / Ստեֆան Սարազան | 6 |
| 2003 | Courage C60-Peugeot | Pescarolo Sport | Սոյել Այարի / Էրիկ Հելարի | 9 |
| 2004 | Pescarolo C60-Judd | Pescarolo Sport | Սեբաստիեն Բուրդե / Էմմանուել Կոլար | Abandon |
| 2005 | DBA4 03S-Judd | Creation Autosportif | Ջեմի Քեմփբել Վալթեր / Էնդի Վալաս | 14 |
| 2006 | Pescarolo C60-Judd | Pescarolo Sport | Էմանուել Կոլար / Էրիկ Կոմա | 5 |
| 2007 | Peugeot 908 HDi FAP | Team Peugeot Total | Մարկ Ժենե/ Ժակ Վիլենյով | Abandon |
| 2008 | Peugeot 908 HDi FAP | Team Peugeot Total | Մարկ Ժենե/ Ժակ Վիլենյով | 2 |
| 2009 | Peugeot 908 HDi FAP | Team Peugeot Total | Պեդրո Լամի / Քրիստիան Կլիեն | 6 |
| 2010 | Peugeot 908 HDi FAP | Team Peugeot Total | Ֆրանկ Մոնտանի / Ստեֆան Սարազան | Abandon |
| 2011 | Peugeot 908 | Team Peugeot Total | Ֆրանկ Մոնտանի / Ստեֆան Սարազան | 3 |
| 2012 | Dome S102.5-Judd | Pescarolo Team | Սեբաստիեն Բուրդե / Սեյջի Արա | Non classé |
| 2013 | Oreca 03-Nissan | Pecom Racing | Լուիս Պերես Կոմպո / Պիեռ Քաֆեր | 11 |
| 2014 | Oreca 03R-Nissan | SMP Racing | Մաուրիցիո Մեդիանի | Abandon |
| 2015 | BR Engineering BR01-Nissan | SMP Racing | Դեյվիդ Մարկոզով/ Մաուրիցիո Մեդիանի | 14 |

Հաղթանակներ տոկունության ավտոարշավներում
----------------------------------------

(որպես Peugeot 908-ի ներկայացուցիչ)

* Test du Circuit Paul-Ricard, 2007 թ. (hors championnat)
* 1 000 կիլոմետր de Monza 2007 թ.
* 1 000 կիլոմետր de Silverstone, 2007 թ. և 1 000 կիլոմետր de Silverstone 2009 թ. - 2-րդ տեղը
* Mil Milhas Brasil, 2007 թ. Autodromo José Carlos Pace|Interlagos]
* Test de Sebring International Raceway, 2008 թ. (hors championnat)
* 1 000 կիլոմետր de Catalogne, 2008 թ. (Circuit de Barcelone)
* 1 000 kilomètres de Spa, 2008 թ. և 1 000 կիլոմետր de Spa, 2009 թ. (2-րդ տեղը 2003 և 2011)

(Ծանոթություն. Նիկոլյա Մինասյանը 2-րդ տեղն է գրավել նաև 1 000 կիլոմետր Nürburgring-ում՝ 2006, 2007 և 2008 թթ. Donington Park-ում՝ 2006 թ. Petit Le Mans-ում՝ 2008, 2009 և 2011 թթ. 12 Heures de Sebring-ում՝ 2010 թ. 3-րդ տեղ՝ 6 Heures du Castellet-ում՝ 2011 և 2012 թթ.

Եվս մեկ հիշարժան հաղթանակ
-------------------------

(Championnat FIA des voitures de sport) 

* 2 Heures 30 d'Estoril 2002 (Oreca թիմի կազմում)

Ծանոթագրություններ
------------------

1. ↑  (Ֆրանսերեն) F3000 Brand Motosport au complet Արխիվացված 2003-05-16 Wayback Machine *pitstop.com*

Արտաքին հղումներ
----------------

* Nicolas Minassian sur RacingSportsCars.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նիկոլյա Մինասյան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Driver Database |

 |